Amantaní

Amantaní Titikaka aintziran dagoen uharte bat da, Peruri dagokion aldean. 3.557 biztanle ditu, 800 familia inguru, denak ere kitxua hiztunak. Geografia Capachica penintsulatik 4,4 km ekialdera eta Takile uhartetik 8,1 km iparraldera. Itxura zirkularra du eta 15 km²-ko azalera. Uharteko puntu garaiena Llacastiti mendia (4.130m) da, baina kontutan izanik aintzira itsas mailatik 3.810 metrotako garaieran dagoela mendiak uhartean duen altuera 320 metrotakoa da. Bigarren tontorra Coanos (4.115m) da. Mendi bakoitzean tenplo bana dago; Llaquistitin Pachamama ("Ama Lurra") eta Coanosen Pachatata ("Aita Lurra") gurtzen dira. Qantuta lorea oso ugaria da uhartean. Lore hau Peruko eta Boliviako lore nazionala da. Historia Inka Inperioa sortu baino lehenago jadanik populatu zen uhartea. 1580. urtean Espainiako erregeak Pedro González espainiarrari eman zion uhartearen jabetza eta ordutik espainiarren ondorengoak bizi izan dira Amantanín. 1900 hamarkadan leorte latza izan zen eta uhartearen jabeak Titikaka inguruko indigenei lurrak saltzen hasi ziren. 1950erako indigenek uharte ia osoa eskuratua zutn eta kitxua eta aimaren arteko sistema mankomunatua ezarri zuten. Ekonomia Nekazaritza da uharteko jarduera ekonomiko nagusia. Mendi maldetan terrazak eraiki dituzte eta patatak, kinoa, garagarra eta babak ekoizten dituzte nagusiki. Ardiak ere badituzte eta Takile uharteko antzeko ehunak egiten dituzte. Turismo bitartekari handiei uko egin diete amantaniarrek eta haien erara kudeatzen dute. Horregatik landa-turismoa indarra hartzen ari da. Azpiegiturak Adobezko etxeetan bizi dira eta ez dute errepiderik, ez eta kotxerik. Hamar komunitate daude uhartean: Pueblo, Santa Rosa, Lampayuni, Villa Orinojon, Sancayuni, Occosuyo, Colquecachi, Incatiana. Alto, Sancayuni eta Ocopampa. Txalupaz irits daiteke uhartera. Hainbat kai txiki daude. Iruditegia Erreferentziak Kanpo estekak